Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani sanoo, että Jumala on siirtämässä meitä, sinua, -
uuteen normaaliin.
Hän aktivoi meitä, sinua, -
näkemään, tuntemaan ja kuulemaan -
näkymätöntä maailmaa -
jokapäiväisenä todellisuutena. Seuraavaksi.
Sid Roth on tutkinut jo yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Sarah-Jane Biggart Skotlannista tuli uskoon aikuisena.
Alkoi tapahtua jotain hyvin yliluonnollista, -
kun hän sai Pyhän Hengen kasteen.
Siitä oli tuloksena yliluonnollinen nälkä ja palo Jumalalle.
Sitten hän alkoi nähdä näkymättömään maailmaan, -
niin kuin näkymätön maailma olisi todellisempi kuin luonnollinen.
Hänellä on palo ja lahja -
auttaa jokaista uskovaa toimimaan samassa yliluonnollisuudessa.
Ihmeellinen palo. Esitin sinulle ennen kuvausten aloittamista kysymyksen.
Hän on näkijä. Hän näkee näkymättömään maailmaan.
Mitä näet tällä hetkellä?
Aistin enkelitoimintaa ja enkelitoiminnan jännitystä huoneessa.
Taivaasta on valtava odotus, -
että jokainen katsoja saa kiinni siitä, mitä Jumala tekee.
Tulee uusi, räjähtävä näkökyky, selvä näkökyky.
Jumala tahtoo antaa sen kaikille katsojille.
Kun aloit puhua, tunsin Herran kirkkauden ilon tämän kaiken yllä.
Se on Hänen morsiamelleen, seurakunnalle, juuri nyt, -
eikä vain muutamalle hassulle, kuten minä, -
yhteinen Hengessä näkemisen voitelu.
Tämä on tulossa olevaa uutta.
Kaikkien olisi pitänyt tehdä sitä. Kaikki ensimmäiset uskovat tekivät.
Mutta tällä hetkellä täällä on melkein kuin ikkuna, -
jonka kautta sinusta voi tulla normaali, normaali Raamatun pohjalta.
Voisitko selittää, mitä tarkoitat -
hengellisillä aisteilla, hengellisellä maailmalla -
ja aktivoinnillamme?
Apostoli Paavali kehotti Ef. 6:ssa rukoilemaan joka hetki Hengessä.
Sen on usein ajateltu tarkoittavan puhumista kielillä, Hengen kielellä.
Mutta uskon Paavalin tarkoittaneen rukoilemista Hengen maailmassa -
ja kanssakäymistä Hengen maailmoissa.
Kun hän käski kiinnittää katseen näkymättömään, -
teemme sen hengellisillä aisteilla.
Hengellisiä aisteja ovat kuuleminen, näkeminen, maistaminen, -
koskettaminen ja jopa haistaminen Hengessä.
Aistimme ovat täysin ladattuja ja aktivoituja, -
jotta pystymme täysimääräisesti tekemään havaintoja -
hengellisessä maailmassa.
Havainnoimme luonnollista maailmaa luonnollisilla aisteilla.
Mutta meillä uskovina on hengelliset aistit aktivoituina.
Se on kuin jäävuori, josta näkee vain huipun.
Mutta jäävuoresta 95 prosenttia on vedenpinnan alapuolella, -
näkymättömissä, 95 prosenttia.
Ei ihme, ettei asioista pääse selvyyteen, -
jos tiedämme asioista vain 5 prosenttia.
Totta, ja se on asian ydin.
Me näemme vain vähän, ehkä vain vilauksen silmäkulmalla.
Voimme kuulla äänen tai tehdä kuin Johannes Ilm. 4:ssä.
Hän kääntyi näkemään kuultuaan jotain, ja hän kuuli Jumalan puhuvan.
Täysimääräisen koko jäävuoren kokemuksen saadakseen -
pitää sukeltaa syvemmälle.
Täytyy tutkia syvemmältä sitä, mitä luulee kuulleensa tai nähneensä.
Alamme harjoittaa aistejamme Hengessä -
saadaksemme täyteen ladatun version.
Kun esimerkiksi äsken näin enkelit, tiedostan ja tunnen innostuksen.
Aktivoin aistini Hengessä ja alan nähdä enkelien innostuvan.
He parveilevat pohtien: "Mitä ihmiset sanovat? Miten he vastaavat?"
Taivas seuraa, miten liikumme.
Sinun mukaasi tämä ja intosi -
on kaikkia varten, ei vain harvoja ja valittuja varten.
Se on osa uutta, jota Jumala on tekemässä nyt.
Täytyttyäsi Hengellä ja saatuasi kasteen Jumalan Hengessä, -
Ruach haKodeshissa, yliluonnollisuus räjähti elämässäsi. Mitä tapahtui?
Kaikki heräsi eloon.
Aloin nähdä sanoja Hengessä, näyissä silmät auki tai kiinni.
Aloin myös kuulla sanoja.
Aloin nähdä enkeleitä, ja aina välillä näin Jeesuksen huoneessa, jossa olin.
Näin myös unia ja näkyjä.
Sain rukouskuvia, kun rukoilin ihmisten puolesta.
Näin esimerkiksi ketjuja kaulan ympärillä -
tai painostavia pilviä pään päällä. Jumala halusi vapauttaa niistä.
On paljon helpompi päästä eroon ongelmista elämässä, -
kun ongelmat näkee ja kun näkee niiden lähtevän rukouksessa.
Ehdottomasti. Se on Hengessä rukoilemista.
Otamme kontaktin, rukoilemme ja näemme muutoksen.
Näemme enkelten toimivan. Aam. 3:n mukaan todistamme Herran tekoja.
Hän tahtoo näyttää palvelijoilleen ja ystävilleen, mitä Hän tekee.
Se on siis kumppanuutta Herran kanssa ja vuorovaikutteista toimintaa.
Otamme kontaktia Hengessä. Ja se vaatii harjoittelua.
Minua kiehtoo etenkin se, että aika ajoin sinulla on röntgennäkö.
Näetkö kehon osan ja tiedät, että sen pitää parantua?
Jumala defibrilloi aistini kerran.
Kävelin kadulla, ja Hengessä räjähti.
Aloin nähdä ja kuulla ihmisten sisälle niin kuin röntgenissä.
Kaikki alkoivat mennä kuin hidastettuina.
Sitten tiesin, että voin kysyä rukoillessani: -
"Jumala, mikä kehon osa tarvitsee paranemista?"
Se on Hengen työtä. Hän tietää, mitä tarvitsemme.
Hän tietää, tarvitsevatko paranemista rauhaset tai mieli.
Joskus anteeksiantamattomuus voi olla esteenä -
fyysisestä vaivasta vapautumiselle.
Jumalan Henki tietää, mitä tarvitsemme ja miten näyttää se meille.
Herra avasi aistini toisenkin kerran odottamatta.
Kävelin vilkkaalla ostoskadulla kotikaupungissani Glasgow'ssa.
Yhtäkkiä kaikki hidastui. Tuli ihan hiljaista.
Aloin nähdä vastaantulevien hengelliset vaatteet.
Tarkoitan niillä ahneuden, himon, -
vihan tai pelon vaatteita, -
joita ihmisillä oli hengellisessä maailmassa.
Se oli järkyttävää. Kysyin Herralta, mitä se on.
Hän alkoi avata korviani.
Kuulin hengellisten vaatteiden äänet.
Ne värisivät eri taajuuksilla.
Pelon hengen ääni oli korkein. Se oli kammottavin ikinä kuulemani ääni.
Herra ilmoitti, että se kantautui kauemmaksi -
kuin mikään muu hengellinen ääni, joita ihmisillä oli yllään.
Luonnossa se tapahtui sekunneissa.
Hengessä se oli kuin hidastettu elokuva, -
joka tuntui kestävän ikuisesti. Olin täysin tiedostava.
Voin nähdä ja kokea sen yhä, niin kuin olisin taas siinä hetkessä.
Me pohdimme, pystyykö vihollinen lukemaan mielemme. Sen ei tarvitse, -
koska yllämme on se, mihin olemme lyöttäytyneet. Siitä lähtee ääni.
Siksi meidän on tärkeää katkaista siteet hengellisiin rajoituksiin, -
joita meillä on tiedostetusti tai tiedostamatta.
Mitä tarkoitat hengellisellä rajoituksella?
Esimerkiksi pelko on sellainen.
Se voi lyöttäytyä kumppaniksi ja verhota meidät.
Pahimmassa tapauksessa se on ollut matkassa niin kauan, -
että se on sulautunut meihin ja elämme pelossa.
Kysyn Pyhältä Hengeltä: "Miten se lyöttäytyi minuun?
Miten se alkoi? Pyhä Henki, valaise juurisyytä."
Hän näyttää meille. Uskon, että kun irtisanoudumme siitä -
ja teemme siitä parannusta, silloin vapaudumme siitä.
Tiedättekö, mikä on mahtavaa?
Kovin monilla ei ole mahdollisuutta tulla Sarahin rukoiltavaksi.
Mutta Sarah sanoo, että hänellä on lahja Jumalalta jakaa teille, -
niin että pystytte tekemään sitä, mitä Raamatun mukaan kuuluisikin tehdä.
Puhut siitä, että pitää olla tarkoituksellinen.
Mitä tarkoitat?
Tarkoituksellisuus on pitkälti keskittymistä.
Täytyy katsoa ja tehdä, niin kuin aiemmin mainittiin.
Kun uskot nähneesi tai kuulleesi jotain, keskity ja ole tarkoituksellinen, -
kuten Johannes Ilmestyskirjassa. Pitää harjoitella näkemistä.
Kannustan lukemaan Danielin ja Hesekielin kirjat.
Hesekiel näki Hengessä kuvia, joita hän kuvaili luvussa 1.
Ne ovat ällistyttäviä.
Sitä miettii, miten Jumala voi toimia näkymättömässä näin.
Jos harjoitamme aistejamme Hepr. 5:14:n mukaan, me kasvamme.
Vertaan sitä Polaroid-kameraan.
Muistatko Polaroid-kamerat?
Kuva tulee esiin hitaasti. Opetteleminen voi olla hidasta.
Meidän pitää harjoitella näkemistä -
ja kysyä Herralta, mitä Hän kulloinkin haluaa näyttää, -
ettei mitään jää huomaamatta. Uskaltakaa kysyä.
Minulle käy joskus niin, että luulen nähneeni jotain, -
mutta se meni niin nopeasti, etten olekaan varma. Mitä tehdä?
Pysähtyisin ja kysyisin Herralta, mitä se oli.
Alkaisin hidastaa sisintäni.
Lähestyisin asiaa levon ja rauhan kautta tarkoituksella.
Rukoilisin: "Avaa silmäni. Valaise sydämeni silmät Ef. 1:n tavoin."
Siinä Jumalaa pyydetään avaamaan silmämme -
näkemään ja tuntemaan Hänet entistä paremmin.
"Mitä haluat näyttää minulle nyt?" Pyydetään Herraa näyttämään se.
Olet opettanut tätä tuhansille.
Nyt sinulta on ilmestynyt kirja -
ja moninkertaistat lahjaasi muille.
On vaikea uskoa, että niin moni pystyy tuohon.
Voi olla, mutta vihollinen on tiennyt, miten tärkeä lahja on -
seurakunnalle ja Kristus-ruumiille. Se on yrittänyt sammuttaa sen.
Se on sanonut: "Emme halua tuota seurakuntaan.
Pidetään meno siistinä ja uskonnollisena."
Mutta Herra sanoo: "Toimin räjähdysmäisesti.
Annan seurakunnalle valkeuden sydämen silmien kautta, -
niin että seurakunta voi olla voittoisa morsian, -
jonka Kristus haluaa sen olevan ennen paluutaan."
Uskon meidän elävän aikakautta, -
jossa Herra sanoo: "Seurakunta, näe ja tunne minut.
Näe ja ilmoita, mitä näkymättömässä tapahtuu, -
jotta ihmiset voivat vapautua siitä, -
mitä vihollinen ei halua heidän näkevän."
Mitä uskot tapahtuvan niille, -
jotka lukevat kirjaasi ja kuuntelevat opetuslevyjäsi?
Mitä uskot sydämessäsi?
Uskon heidän saavan räjähtäviä kohtaamisia elävän Jumalan kanssa.
Opitte tuntemaan Pyhän Hengen, seuraatte Hänen teitään -
ja löydätte Jeesuksen, joka on portti näkymättömään.
Näette Hänen kasvonsa ja valtakuntansa aivan uudella tavalla.
Saatte voiman, ja me yhdessä Kristuksen morsiamena -
kuljemme voitoissa ja voitamme ihan uudella tavalla.
Uskon, että sen aika on nyt.
Niin minäkin. Sarah-Janella on voitelu -
kiihdyttää kasvuasi hengellisissä aisteissa.
Hän rukoilee puolestanne katkon jälkeen.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Kaikki tietävät, mikä on fyysinen terveystarkastus.
Mutta oletko kuullut hengellisestä terveystarkastuksesta?
Sinä opetat siitä.
Niin opetan. Tärkeää on, että olemme täysin vapaita -
vastaanottamaan ilmestyksen Jumalalta -
mahdollisimman selvästi ja tarkasti.
Sitä voivat estää esimerkiksi kumppanuus pelon hengen -
tai anteeksiantamattomuuden kanssa.
Raamattu opettaa, että anteeksi- antamattomuus voi olla suurin este -
sille, mitä Herra haluaa antaa. Ellei sitä käsitellä, -
emme saa Jumalan meille varaamien asioiden täyteyttä.
Muita esteitä ovat suvussa kulkevat sidokset, -
joista emme ole tietoisia älyllisesti.
Emme ole kuulleet sitä suvun historiasta tai sukulaiselta.
Sen voi tietää Hengessä.
Kun pyydämme Pyhää Henkeä näyttämään, -
mikä rajoittaa tai estää täyttä kanssakäymistä Hengessä, -
Hän paljastaa sen meille.
Hän on näyttänyt lukemattomille, missä on esteitä.
Tiedän monia kristittyjä, jotka käyvät henkisen tiedon messuilla.
Olen tavannut monia, jotka sanovat tuntevansa Jumalan ja Hengen -
mutta eivät Jeesusta. Heillä on henkioppaita.
Heille pitää opettaa Jeesuksesta. Hän on ainoa suositeltava portti.
Olen iloinen, että teit tällaisen laajan opetuksen.
Tuottajani sanovat, että se on erittäin merkittävä.
Opetat "salaisesta puutarhasta".
Selittäisitkö lyhyesti, mikä se on?
Salainen puutarha on pääsy näkymättömään maailmaan.
Se on kohtaamispaikka, ja sinne voi mennä jokainen, -
joka haluaa kohdata Jeesuksen. Meitä kutsutaan istumaan Hänen kanssaan.
Matt. 6:6:ssa kehotetaan menemään salaiseen paikkaan kohtaaman Hänet.
Se on kukoistuksen ja hedelmällisyyden puutarha, -
josta puhuu myös Joh. 15.
Se on viipymisen, ykseyden ja yhdentymisen paikka Herran kanssa.
Laulujen laulu kuvaa meidän ja Jeesuksen rakkautta, -
jossa me tapaamme Rakkaamme ja Hän vie meidät -
hedelmällisen puutarhan ja kasvun paikkaan.
Sain itse kutsun hyvin vaikean ajanjakson jälkeen.
Kummityttömme oli kuollut tapaturmaisesti.
Olimme mieheni kanssa aivan musertuneita.
Emme tienneet, miten rukoilla tai päästä eteenpäin.
Jumalan Henki kohtasi minut erään jumalanpalvelijan sanojen kautta.
Hän veti minut sivuun eräällä paranemista käsittelevällä kurssilla, -
jolla olin joskus kummitytön kuoleman jälkeen.
Hän sanoi: "Näen Jeesuksen kutsuvan sinua istumaan seuraansa -
puun alle." Kun hän sanoi sen, -
se valkeni minulle täysin.
Näin Jeesuksen istuvan ikään kuin piknikhuovan päällä.
Huopa oli vanhanaikainen, punavalkoruutuinen.
Hän sanoi: "Tule istumaan kanssani."
Kun jumalanpalvelija sanoi sanan, kuulin Jeesuksen äänen.
Näin Hänen takaraivonsa ja selkäpuolensa -
kaunista maisemaa ja puutarhaa vasten.
Se oli kuin kumpuilevaa englantilaista maalaismaisemaa.
Tuntui hyvin helpolta ja vapauttavalta istua Hänen seurassaan.
Niin minä menin ja istuuduin Hänen seuraansa.
Pystyin näkemään ja tuntemaan itseni tekemässä niin Hengessä.
Istuin siinä hetken. Nojasin päätäni Hänen olkapäähänsä.
Hän sanoi: "Lepää vain ja ole seurassani.
Unohda kaikki viime kuukausien kipu, suru ja kauhu."
Sinäkin voit saada saman paranemisen nyt -
surustasi, ahdistuksestasi ja hämmennyksestäsi.
Voit parantua siitä. Hänellä on paikka, -
jossa voit kohdata Hänet. Se on hyvin vapaata ja helppoa.
Se ei ole vain traagisia aikoja, vaan jokaista päivää varten.
Ajattelin silloin: "Riittää, että olen kätköpaikassa Jeesuksen kanssa.
Riittää, että kohtaan Sinut puutarhassa, jossa olet -
ja jonka olet antanut minulle."
Uskon, että sinullekin on olemassa mittatilaustyönä tehty puutarha, -
jossa voit kohdata Jeesuksen itse.
Hän haluaa tuoda sinulle paranemisen, ilon ja vapautumisen.
Se on hyvin helppoa. Ei tarvitse ponnistella.
Se on levollista ja kaunista.
Se on läheisyyden paikka.
Siinä paikassa tunnemme, kuka Rakkaamme, Sulhasemme, on.
Se on avain Jumalan koko valtakuntaan pääsemiseen -
tässä hetkessä ja ajanjaksossa. Se on kaikkien saatavilla.
Haluan sinun rukoilevan hetken kuluttua, -
että meillä kaikilla olisi usko astua sisään -
tähän salaiseen puutarhaan.
Ensimmäinen ehto sisäänpääsylle -
on omakohtainen Jumalan tunteminen.
Toista perässäni tämä rukous.
Opi tuntemaan suurin rakkaus, minkä kukaan voi maan päällä tuntea, -
Jumalan rakkaus, Jumalan puhdas rakkaus.
Lausu perässäni tämä rukous ja tarkoita sitä parhaan kykysi mukaan.
"Rakas Jumala", ääneen. "Rakas Jumala, olen syntinen.
Olen hyvin pahoillani virheistäni.
Uskon, että veresi pesee minut puhtaaksi.
Ja koska olen nyt puhdas, -
Jeesus, tule asumaan sisimpääni.
Kiitos, että pelastit minut synneistäni.
Teen Sinusta Herran kaikilla elämänalueillani. Aamen."
Rukoilisitko?
Näen Hengessä, että Jeesus avaa sinulle nyt ovea.
Rukoilen, että kuulisit Hänen sanovan: "Minä tunnen sinut."
Kun Jeesus kutsuu sinua astumaan avaamastaan ovesta sisään, -
siunaan sinua levon paikkaan astumisessa.
Siunaan sinua istuutumisessa Hänen seuraansa -
ja oppimisessa tuntemaan Hänet, niin kuin Hän tuntee sinut.
Saat voitelun nähdä ja tuntea Hänet -
hengelliset aistit täysin avoinna sekä päästä enkelten ulottuvuuteen -
ja Hengen ulottuvuuksiin, jotka nyt ovat näkymättömiä, mutta näet ne, -
kun kohtaat Jeesuksen kätköpaikassa.
Siunaan sinut kohtaamaan Hänet salaisessa puutarhassa tänään.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla: -
Sama voitelu, joka muutti Daavidin paimenesta kuninkaaksi, -
vuodatetaan pian ylitsesi.
Olen Dale Mast. Katso Sid Rothin seuraava Yliluonnollista-jakso.
Nyt on aika nähdä elämäsi uudelleen.
Onko sinulla tai rakkaallasi ollut ylivoimaiselta tuntuva sairaus?
Vieraani olivat siinä tilanteessa, ennen kuin Jumala paransi heidät.
Nyt he haluavat opettaa, mitä Jumala näytti heille.
Katso paranemista käsitteleviä jaksoja osoitteessa sidroth.org/healing.
Se on ilmaista. Älä kulje ihmeesi ohi.
Juutalaistyttö vietiin keskitysleirille Hitlerin noustua valtaan.
Häntä kidutettiin ja orjuutettiin. Ruoka oli lähinnä sahanpurua.
Sata sukulaista murhattiin.
Hän vapautui, mutta katkeruus sairastutti hänet.
Hän tarvitsi 27 leikkausta.
Sitten hän sai ilmestyksen, joka muutti koko elämän.
Oletko ikinä pohtinut, onko elämässä jotain muuta?
Lue nettisivulta, mitä naiselle sitten tapahtui.
Lahjoituksesi ansiosta ohjelma näkyy Israelissa 28 kertaa viikossa -
ja maailman juutalaisille jaetaan evankelioivaa kirjaa.
Suomennos: Marianne Tenetz